每次去到深水埗都好想食新香園，但每次都食唔到，今日終於比我一嚐。我最想試嘅就係佢地嘅蛋牛治，因為最出名。烘底蛋牛治($19+1): 蛋牛好好味，啲碎牛並唔係用罐頭，係似沙嗲牛肉麵個種牛肉，陣味都好似。好多牛肉！個包都烘得好香。另外仲要多左個奶油多同埋紅豆冰。奶油多($9): 又係好鬼正，牛油，煉奶都有落足，仲搽得幾勻秦下。紅豆冰($18): 花奶味香，紅豆夠淋，但18蚊杯就有啲貴囉。寧願食多個蛋牛治。